open-index/open-wikipedia-markdown huggingface dataset:
Holtet (Halden)

**Holtet** er et sted ved fylkesvei 22 i Østfold på grenseovergangen til Sverige, lengst sør i Enningdalen i Halden kommune. Tidligere var det tollstasjon og flere butikker på Holtet. Nå er det meste lagt ned, men en butikk finnes fortsatt på svensk side ved Vassbotten.

Ved Holtet er det lagt opp flere turstier. Man kan besøke Elgåfossen ved å krysse gangbroen over Enningdalselva, fra rasteplassen rett nord for Holtet. Turstien Bohusleden går innom Norge ved Holtet. Denne kan følges blant annet til Hogsjø, der det er satt opp gapahuk for fri anvendelse.

## Eksterne lenker
*Gamle postkort fra Holtet og Vassbotten.
Navlesvinfamilien

* Halsbåndpekari 
* Hvitleppet pekari 
* Chacopekari 
* Kjempepekari 
 
**Navlesvinfamilien** (Tayassuidae), også kalt *navlesvin*, *pekarie* og *javeline*, er en familie av klovdyr (Artiodactyla) som hører hjemme i Amerika. 

## Taksonmi
Linjene som førte fram til navlesvin (Tayassuidae) og andre svin (Suidae) delte trolig lag under sen eocen, altså for cirka 37,2–33,9 millioner år siden.

## Biologi
Navlesvin ligner på dyrene i svinefamilien, men skiller seg fra disse på flere områder. Navlesvinene har blant annet kortere hale, med maksimalt syv virvler. Artene har også kortere lemmer og kortere hjørnetenner. De øvre hjørnetennene er dessuten rettet nedover i munnen. Navlesvin har dessuten en kjertel bakerst på ryggen som de kan sende ut et sterkt luktende sekret fra som brukes til å markere. Denne åpningen minner om en navle, derav navnet navlesvin. Navlesvin har en trekammeret mage som er mer kompleks enn svinemagen.

Familien omfatter tre kjente arter i to slekter. I Brasil ble det imidlertid nå oppdaget et navlesvin som kunne tenkes å være en fjerde art. På norsk fikk den navnet kjempepekari, fordi den var større enn de andre artene. Den ble først oppdaget i januar 2000, men opplysningen ble holdt tilbake av hensyn til videre undersøkelser. Det er fortsatt uavklart om den får status som egen art, men den skiller seg fra de andre tre artene gjennom både være større (ca. 130 cm lang og omkring 40 kg tung) og gjennom å mangle det karakteristiske «halsbåndet». I senere tid har andre argumentert for at kjempepekarien kun er en lokal variant av halsbåndpekarien (*Pecari tajacu*). Dette har blant annet blitt antatt av IUCNs spesialister.

Forskning med mtDNA støtter teorien om tre slekter; *Tayassu*, *Chacoan* og *Pecari*. Forholdet mellom slektene er imidlertid fortsatt uavklart og trenger mer forskning. *Pecari tajacu* ble tidligere regnet til slekten *Tayassu*, men er altså omklassifisert.

* *Artiodactyl*
** Suina, svinedyr
* Tayassuidae, navlesvinfamilien
** *[[Tayassu]]*
***Hvitleppet pekari (*Tayassu pecari*), også kjent som bisamsvin, bisamnavlesvin, moskussvin og hvitskjegget pekari
** *[[Catagonus]]* 
***Chacopekari (*Catagonus wagneri*), også kjent som Wagnernavlesvin
** *[[Dicotyles]]*
*** Halsbåndpekari (*Dicotyles tajacu*), også kjent som halsbåndnavlesvin og skunksvin

## Referanser


## Eksterne lenker
*
Holtet

**Holtet** er bestemt form av holt, i betydningen skogsholt eller område dekket med skog, men kan ha flere betydninger:

*Holtet (Bærum)
*Holtet (Halden), et sted i Halden kommune, ved fylkesvei 22 (Østfold) på grenseovergangen til Sverige
*Holtet (Oslo), et sted i Oslo
**Holtet, en holdeplass på Ekebergbanen i Oslo
*Holtet (Harstad), et boligområde utenfor Harstad
Militær grad

**Militær grad** er en betegnelse for plassering på den militære rangstigen. Gradsstrukturer er i stor grad harmonisert mellom forsvarsgrener og land, spesielt innenfor NATO

Til hver grad hører distinksjoner som bæres på uniformen. Disse er nasjonalt utformet, men har stor likhet med andre lands forsvar.  Det benyttes felles symboler som vinkler, stjerner og galoner.

I internasjonale operasjoner kan sivile fagpersoner gis såkalte C-grader (*Civilian ranks*), for markering av  stillingsnivå.

## Norge
I NATO-land inngår gradsystemet i to søyler. En for offiserer OF-søylen og en for spesialister (spesialistbefal) OR-søylen. Systemet ble innført gjennom «Ordning for militært tilsatte» (OMT) i 2016. Menige inngår i OR-kategorien.

Gradsnivåene harmoniseres som regel med bestemte tjenestefunksjoner. Eksempelvis har en bataljonssjef i Hæren normalt graden oberstløytnant (OF-4), en fregattsjef kommandørkaptein (OF-4), mens sjefen for en forsvarsgren har grad av generalmajor eller kontreadmiral. OF9). H M Kongen innehar grad som admiral i Sjøforsvaret og general i Hæren og Luftforvaret. Han er Forsvarets øverstkommanderende i henhold til Grunnloven § 25.

Gradsbenevnelser har endret seg over tid. Fenrik het tidligere sekondløytnant, mens brigader (OF6) tidligere var betegnet oberst I. Norge hadde et egenartet underoffiserskorps i tjeneste allerede fra 1628 og fram til 1930, da det ble avskaffet som følge av innføringen av enhetsbefalsordningen.

## Se også
* Militære grader i Norge
* Militære grader i Danmark
* Militære grader i Sverige
* Militære grader i Bundeswehr
*Militære grader i USA
* Militære grader og distinksjoner i Sovjetunionen 1919-1954
*Militære grader og distinksjoner i Tyskland 1939-1945​
* Militære grader i Nord-Korea og Sør-Korea
* Politigrader i Norge
* Sivilforsvarets grader i Norge

## Referanser
Antitrinitarisme

**Antitrinitarisme**  eller **Ikke-trinitarisk** viser til et monoteistisk trosystem, en teologisk lære spesielt innenfor kristendommen som avviser dogmet (læren) om at kristendommens Gud er en del av en treenighet. 

Antitrinitarere eller ikke-trinitariske samfunn vil hevde at treenighetslæren er i strid med Bibelens ord og at den ikke ble forkynt av de første kristne, men kom inn senere i tolkningen av Bibelen.  De fleste kristne grupper er trinitariske, det vil si at de holder seg til treenighetstanken. Tilhengere av treenigheten vil derimot hevde at Bibelen klart gir en grunn til å tro at Jesus skal tilbes og at dette må forenes med monoteismen. For øvrig er det forskjeller med hensyn til teologien innen begge leire. 

Arianismen regnes ofte som en tidlig representant for en slik tankegang. Arianerne lærte imidlertid at Den hellige ånd var en person, og at man kunne be til Jesus.  

I tidlig kirkehistorie kjenner man til grupper som forkastet Jesu guddom. Man vet ikke mye om dem, men det er mulig at de stod for en antitrinitarisk forståelse. Det var også flere debatter om forståelsen av Jesu forhold til Faderen innen kirken. 

Antitrinitarisme fikk en viss oppmerksomhet under reformasjonen, ikke minst gjennom legen Miguel Serveto (ca.1511-1553). Han reiste til Sveits der han stiftet bekjentskap med Jean Calvin. Senere falt han i unåde hos Calvin, og ble henrettet. Noen anabaptister fulgte også en antitrinitarisk lære. 

Grupper som vant innpass visse steder, var socinianerne, som fulgte Fausto Sozzini  (1539–1604), hvis tankegang var inspirert av onkelen Lelio Sozzini. Fausto Sozzini drog til Polen, der han slo seg sammen med den polske-litauiske unitariske kirke (*De polske brødre*), som antok hans lære. De eksisterte i en tid etterpå. Også unitariske grupper i Transilvania og Nederland oppstod. Tilhengere av unitarismen,  f.eks Den norske unitarkirke, regner noen av disse gruppene som en del av sin bakgrunn. 

Den engelske vitenskapsmannen Isaac Newton (1643–1727) gir uttrykk for tvil om treenighetslæren i sine private skrifter, men publiserte aldri slike uortodokse ideer i sin levetid.

Fra midten av 1800-tallet fremstod flere predikanter med et lignende syn. Deres tanker gav etter hvert opphav til flere grupper som eksister i dag, som kristadelfianere, ikke-trinitarisk pinsebevegelse og Jehovas vitner. 

## Se også
*Patripassianisme
Roland Garros

**Roland Garros** (1888–1918) var en fransk kampflypilot som tjenestegjorde under første verdenskrig.

## Bakgrunn og virke
Han startet sin karriere som flyver i 1909 da han fløy Santos-Dumont Demoiselle endekker og demonstrerte det i New York. I 1911 deltok han med  en Blériot endekker i flere europeiske konkurranser med dette flyet. Han var allerede en kjent pilot før første verdenskrig. Roland Garros var den første som fløy over Middelhavet (1913). Han deltok i første verdenskrig som fransk kampflypilot og ble i 1915 skutt ned og landet bak de tyske linjene. Han klarte imidlertid å flykte fra krigsfangenskapet og kom seg tilbake til Frankrike, hvor han fortsatte som kampflypilot. Han ble skutt ned på nytt i 1918 og døde.

## Steder oppkalt etter Roland Garros
I 1920-årene ble en tennisbane oppkalt etter Roland Garros, Stade Roland Garros. I dag arrangeres tennistureringen French Open, en Grand Slam-turnering, på dette anlegget.

Den internasjonale lufthavnen på øya Réunion i Det indiske hav, Roland Garros internasjonale lufthavn, er oppkalt etter ham.

## Referanser


## Eksterne lenker
*
Réunion Roland Garros internasjonale lufthavn

**Réunion Roland Garros internasjonale lufthavn** (*Aéroport de la Réunion Roland Garros*, tidligere kjent som *Saint-Denis Gillot internasjonale lufthavn*) (IATA: **RUN**, ICAO: **FMEE**) er den internasjonale lufthavnen på den franske øya Réunion som ligger i Det indiske hav.

Flyplassen er oppkalt etter den franske kampflypiloten Roland Garros som tjenestegjorde under første verdenskrig.

## Ruter og selskaper
* Air Austral (Antananarivo, Dzaoudzi, Johannesburg, Lyon, Marseille, Mauritius, Moroni, Nosy Be, Paris-Charles de Gaulle, Mahé (Seychellene), Saint-Pierre de la Réunion, Toamasina)
* Air France (Paris-Charles de Gaulle)
* Air Madagascar (Antananarivo, Antsiranana, Fort Dauphin, Île Sainte-Marie, Mahajanga, Nosy Be, Toamasina, Toliara)
* Air Mauritius (Mauritius)
* Corsairfly (Lyon, Marseille, Nantes, Paris-Orly, Toulouse)

## Eksterne lenker
*
Fredsprismedaljen 1988

:*Se også [[Fredsprismedaljen (dansk)]]*

**Fredsprismedaljen** *(Den internasjonale fredsprismedalje 1988)* er en norsk medalje som ble utstedt etter tildelingen av Nobels fredspris i 1988 til FNs fredsbevarende styrker til personell som inntil 10. desember 1988 hadde deltatt i FNs fredsbevarende operasjoner.

Alle, både sivile og militære i alle land, som har tjenestegjort i fredsbevarende FN-tjeneste i UNTSO, UNMOGIP, UNEF, ONUC, UNYOM, UNFICYP, UNEF II, UNDOF, UNIFIL eller UNIIMOG før 10. desember 1988, om så bare en dag, kan få medaljen.

Siden de mange militære tjenestegjørende forventet et synlig bevis på at man var en av dem som hadde mottatt nobelprisen tok Bergen og Hordaland FN-Veteranforening initiativ til å få laget en medalje og sertifikat. Bergen og Hordaland FN-Veteranforening var tildelt enerett på salgsrettighetene på verdensbasis av eier og rettighetsinnehaver av medaljen og diplom. Avtalen er utgått og alle rettigheter er tilbakeført til eier og rettighetsinnehaver ved Bergen og Hordaland FN-Veteranforening sær utskrift av årsmøte avholdt på Kronstad Hovedgård torsdag 19. februar 2009. Rettighetshaver av medaljen samt diplom: Kenneth Namtvedt.

Det norske Nobelinstitutt gav i 1995 en spesialtillatelse til å mangfoldiggjøre det originale nobeldiplomet som medfølger medaljen. Det norske Forsvarsdepartementet godkjente et spesielt sertifikat som også medfølger medaljen og som er underskrevet av den daværende forsvarsminister, Jørgen Kosmo.

I november 1996 ble medaljen godkjent tillatt båret på norsk militær uniform. 

## Se også
* Liste over norske dekorasjoner

## Litteratur
*''Heder og ære. Nasjonale og internasjonale dekorasjoner brukt i Norge'', bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
*Oversikt over norske sivile og militære utmerkelser] i *f-xtra*, nr. 1, 2009, bilag til *[[Forsvarets Forum]]*, nr. 11, 2009

## Eksterne lenker
* Bilde av Fredsprismedaljen 1988
* Nobeldiplomet for FNs fredsbevarende styrker
* Eksempel på sertifikat fra Forsvarsdepartementet
Maurslukerfamilien

* kjempemaursluker
* nordtremaursluker
* sørtremaursluker
 
**Maurslukerfamilien** (Myrmecophagidae) er en liten familie som består av kun tre nålevende arter. Familien inngår som én av to familier i delgruppen maurslukere (Vermilingua) i ordenen Pilosa, som består av gomlere (Xenarthra).

Såkalt sosiale insekter, i prinsippet maur og termitter, utgjør den mest betydningsfulle delen av kostholdet, men artene sper også på kosten med blant annet fugleegg og insektlarver, trolig også krypdyregg. Én av artene er av naturlige fysiske årsaker utelukkende terrestrisk, men de to andre er trelevende mesteparten av tiden.

## Inndeling

* Pilosa, (dovendyr og maurslukere)
** Folivora, dovendyr
** Vermilingua, maurslukere
*** Cyclopedidae, dvergmaurslukerfamilien
**** *[[dvergmaurslukere|Cyclopes]]*, dvergmaurslukere
***** *[[Cyclopes didactylus|C. didactylus]]*, (ikke navngitt)
***** *[[Cyclopes catellus|C. catellus]]*, (ikke navngitt)
***** *[[Cyclopes dorsalis|C. dorsalis]]*, (ikke navngitt)
***** *[[Cyclopes ida|C. ida]]*, (ikke navngitt)
***** *[[Cyclopes thomasi|C. thomasi]]*, (ikke navngitt)
***** *[[Cyclopes rufus|C. rufus]]*, (ikke navngitt)
***** *[[Cyclopes xinguensis|C. xinguensis]]*, (ikke navngitt)
*** Myrmecophagidae, maurslukerfamilien
**** *[[Protamandua]]* †
**** *[[kjempemaursluker|Myrmecophaga]]*
***** *[[kjempemaursluker|M. tridactyla]]*, kjempemaursluker
**** *[[Neotamandua]]* †
**** *[[Tamandua]]*, tremaurslukere
***** *[[nordtremaursluker|T. mexicana]]*, nordtremaursluker
***** *[[sørtremaursluker|T. tetradactyla]]*, sørtremaursluker

## Fylogeni
Fylogeni etter Delsuc *et al.* (2012).

## Referanser




## Eksterne lenker
*
Fikenvepser

* Agaoninae
* Blastophaginae
* Epichrysomallinae
* Sycoryctinae

**Fikenveps** (Agaonidae) omfatter vepser som spiller en viktig rolle i bestøvningen av fikentrær. Først og fremst tenker man på vepsene i familien Agaonidae, men også noen andre arter av chalcidider kan kalles fikenveps.

Fikenveps og fiken lever i symbiose og er helt avhengig av hverandre. Uten fikenvepsen kan ikke fiken bli bestøvet og uten fikenplanten kan ikke fikenveps formere seg.

## Utseende
Disse vepsene er som regel små, mellom 1&nbsp;og &nbsp;3&nbsp;millimeter. Det er ofte stor forskjell mellom kjønnene. Hos flere av artene er hannene vingeløse.

## Levevis
Forskjellige plantearter i fikenslekten er knyttet til forskjellige arter av fikenveps, slik at én planteart gjerne har bare én enkelt fikenvepseart til å bestøve seg.

Til de mest kjente hører artene i slekten *Blastophaga*, som bestøver flere av de spiselige fikenartene. Man visste om dette allerede i oldtiden. De legger sine egg og klekkes ut i de ville geitefikenplantene. Bestøvningen av fiken skjer ved at fikenvepsen kryper inn et lite hull i fikenen. Innvendig i fikenen er full av hunnblomster og når vepsen legger noen egg, bestøves blomstene. Ikke lenge etter eggleggingen dør vepsen.

Larvene klekkes etter en tid og utvikles i blomstene eller i små galler.

Hanner er ofte vingeløse og klekkes først.  De parer seg med hunnvepsene mens de ennå er i puppestadiet, ved at de biter hull i gallen der hunnen ligger. Når hunnen forlater puppen får hun med seg blomsterstøv fra hannblomster.

Hvis de oppsøker trær som frembringer spiselige fiken, vil de ikke få lagt egg og dør uten å ha lagt eggene.

## Utbredelse
Fikenveps fins i flere områder i tropene. I Afrika har man i de senere tiår forsket mye på deres levevis og deres symbiose med planter.

## Systematisk inndeling / europeiske arter

* ordenen vepser (Hymenoptera)
** stilkvepser (Apocrita)
*** overfamilie chalcidider (Chalcidoidea)
**** familie **fikenvepser** (Agaonidae)
***** delgruppe Agaoninae
****** *Eupristina verticillata* Waterston 1921
***** delgruppe Blastophaginae
****** *Blastophaga psenes* (Linnaeus 1758)
***** delgruppe Epichrysomallinae - ofte plassert i Pteromalidae
****** *Josephiella microcarpae* Beardsley & Rasplus 2001
****** *Odontofroggatia galili* Wiebes 1980
***** delgruppe Kradibiinae
***** delgruppe Sycophaginae
***** delgruppe Sycoryctinae - ofte plassert i Pteromalidae
****** *Philotrypesis caricae* (Linnaeus 1762)
***** delgruppe Tetrapusiinae

## Referanser


## Kilder
* Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr. 
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4

## Eksterne lenker
* 
* Figs and figwasps
* Norsk Entomologisk forening – for deg som vil lære mer om insekter.
Eärendur (tredje tideverv)

**Eärendur** er en fiktiv figur fra J.R.R. Tolkiens litterære verden. Han var den tiende og siste konge av Arnor før det ble delt.

Han ble født i år 640 det tredje tidevervet og overtok Arnors trone i året 777 etter at hans far, kong Elendur, døde.
Eärendur hadde tre sønner, og da Eärendur døde i året 861 ble det strid om hvem som skulle arvet tronen, ettersom alle tre gjorde krav på den. For å hindre en borgerkrig ble kongeriket Arnor delt i tre mindre riker. Disse rikene fikk navnene Arthedain, Cardolan og Rhudaur. Det var Eärendurs eldste sønn og rettmessige arving, Amlaith, som ble den første kongen i området Arthedain. Det var ikke før Amlaith sin etterkommer, Aragorn, ble kronet til kong Elessar av Det gjenforente riket at Arnor ble gjenetablert.
Lars Mytting

**Lars Mytting** (født 1968) er en norsk forfatter. Han fikk et gjennombrudd med sakprosaboken *Hel ved*. 

Han arbeidet i flere år som journalist i *[[Dagningen]]*, *[[Aftenposten]]* og *[[Arbeiderbladet]]* og skrev også for *[[Beat (magasin)|Beat]]*. Fra 1996 til 2008 arbeidet han som forlagsredaktør i N.W. Damm & Søn.

Hans første roman var *Hestekrefter,* med handling fra en bensinstasjon i Gudbrandsdalen. I 2010 utkom *Vårofferet,* som i likhet med hans øvrige romaner foregår på oppdiktede steder i Gudbrandsdalen.  I 2011 utkom sakprosaboken *Hel ved: alt om hogging, stabling og tørking - og vedfyringens sjel*. Den ble tiårets mestselgende sakprosabok i Norge, og har internasjonalt solgt over 700 000 eksemplarer og er oversatt til 16 språk. Den engelske oversettelsen, *Norwegian Wood: Chopping, Stacking, and Drying Wood the Scandinavian Way* ble tildelt prisen «årets sakprosabok» av britisk bokbransje (*Non-Fiction Book of the Year*) 

Romanen *Svøm med dem som drukner* er oversatt til 14 språk, og ble i 2014 tildelt Bokhandlerprisen. Den engelske oversettelsen, *The Sixteen Trees of the Somme* ble  nominert til The International Dublin Literary Award. 

*Søsterklokkene* (2018) skildrer flyttingen av den fiktive Butangen stavkirke fra Gudbrandsdalen til Tyskland i 1880-årene. Historien har likhetstrekk med flyttingen av Vang stavkirke til Preussen i 1842. Oppfølgeren *Hekneveven* er på samme måte basert på en blanding av fiksjon, sagn og historie fra Gudbrandsdalen. *Skråpånatta* var i 2023 den mestselgende boka i Norge ifølge Bokhandlerforeningens bestselgerliste  og *Hekneveven* var i 2020 den mestselgende boka i Norge.

## Bibliografi
**Enkeltstående bøker**
* 2006 *Hestekrefter* (roman) Gyldendal  ISBN 82-05-34627-5
* 2010 *Vårofferet* (roman) Gyldendal ISBN 978-82-05-38724-9
* 2011 *Hel ved* (sakprosa) Kagge Forlag ISBN 978-82-489-1049-7
* 2014 *Svøm med dem som drukner* (roman) Gyldendal ISBN 978-82-054-2199-8
**Hekne-trilogien**

* 2018 *Søsterklokkene* (roman) Gyldendal
* 2020 *Hekneveven* (roman) Gyldendal
* 2023 *Skråpånatta* (roman) Gyldendal

## Referanser


## Eksterne lenker
* 
*
NATO-kallenavn for jagerfly

**NATO-kallenavn for jagerfly** er en liste for jagerfly med sovjetiske, russiske og kinesiske opprinnelser, listet etter kallenavnet:

* «Faceplate» MiG Ye-2A 
* «Fagot» Mikojan-Gurevitsj MiG-15 
* «Faithless» Mikojan-Gurevitsj Ye-231 
* «Fang» Lavotsjkin La-11 
* «Fantail» Lavotsjkin La-15 
* «Fantan» Nanchang Q-5/A-5 
* «Fargo»  Mikojan-Gurevitsj MiG-9 
* «Farmer» Mikojan-Gurevitsj MiG-19 og Shenyang J-6 
* «Feather» Jakovlev Jak-15/Jak-17 
* «Fencer» Sukhoj Su-24 
* «Fiddler» Tupolev Tu-28P/Tu-128 
* «Fin» Lavotsjkin La-7 
* «Finback» Shenyang J-8 
* «Firebar» Jakovlev Jak-28P 
* «Firkin» Sukhoj Su-47 
* «Fishbed» Mikojan-Gurevitsj MiG-21 og Chengdu J-7 
* «Fishpot» Sukhoj Su-9 og Su-11 
* «Fitter» Sukhoj Su-7 og Su-17/Su-20/Su-22 
* «Flagon» Sukhoj Su-15 
* «Flipper» Mikojan-Gurevitsj Ye-150
* «Flanker» Sukhoj Su-27/Su-30/Su-33/Su-35 
* «Flanker-F» Sukhoj Su-37 
* «Flashlight» Jakovlev Jak-25
* «Flatpack» MiG-35 MFI objekt 1.44/1.42  
* «Flogger»  Mikojan-Gurevitsj MiG-23 and MiG-27 
* «Flora» Jakovlev Jak-23 
* «Forger» Jakovlev Jak-38 
* «Foxbat» Mikojan-Gurevitsj MiG-25 
* «Foxhound» Mikojan-Gurevitsj MiG-31 
* «Frank» Jakovlev Jak-9 
* «Fred» Bell P-39 Airacobra 
* «Freehand» Jakovlev Jak-36 
* «Freestyle» Jakovlev Yak-41/Jak-141 
* «Fresco» Mikojan-Gurevitsj MiG-17 and Shenyang J-5
* «Fritz» Lavotsjkin La-9 
* «Frogfoot» Sukhoj Su-25 
* «Fulcrum» Mikojan-Gurevitsj MiG-29/MiG-33/MiG-35 
* «Fullback» Sukhoj Su-34

NATO-kallenavn for jagerfly med sovjetiske, russiske og kinesiske betegnelser, listet etter sovjetiske, russiske eller kinesiske betegnelser:

* Bell P-39 Airacobra «Fred»
* Jakovlev Jak-9 «Frank»
* Jakovlev Jak-15/Jak-17 «Feather»
* Jakovlev Jak-23 «Flora»
* Jakovlev Jak-25 «Flashlight»
* Jakovlev Jak-28P «Firebar»
* Jakovlev Jak-36 «Freehand»
* Jakovlev Jak-38 «Forger»
* Jakovlev Jak-41/Jak-141 «Freestyle»
* Lavotsjkin La-7 «Fin»
* Lavotsjkin La-9 «Fritz»
* Lavotsjkin La-11 «Fang»
* Lavotsjkin La-15 «Fantail»
* Mikojan-Gurevitsj MiG-9 «Fargo»
* Mikojan-Gurevitsj MiG-15 "Fagot"
* Mikojan-Gurevitsj MiG-17 og Shenyang J-5 «Fresco»
* Mikojan-Gurevitsj MiG-19 og Shenyang J-6 «Farmer»
* Mikojan-Gurevitsj MiG-21 og Chengdu J-7 «Fishbed»
* Mikojan-Gurevitsj MiG-23 og MiG-27 «Flogger»
* Mikoyan-Gurevitsj MiG-25 «Foxbat»
* Mikoyan-Gurevitsj MiG-29/MiG-33/MiG-35 «Fulcrum»
* Mikoyan-Gurevitsj MiG-31 «Foxhound»
* MiG-35 MFI objekt 1.44/1.42 «Flatpack»
* Nanchang Q-5/A-5 «Fantan»
* Shenyang J-8 «Finback»
* Sukhoj Su-7 og Su-17/Su-20/Su-22 «Fitter»
* Sukhoj Su-9 og Su-11 «Fishpot»
* Sukhoj Su-15 «Flagon»
* Sukhoj Su-24 «Fencer»
* Sukhoj Su-25 «Frogfoot»
* Sukhoj Su-27/Su-30/Su-33/Su-35 «Flanker»
* Sukhoj Su-32/Su-34 «Fullback»
* Sukhoj Su-37 «Flanker-F»
* Sukhoj Su-47 «Firkin»
* Tupolev Tu-28P/Tu-128 «Fiddler»

## Se også
* NATO-kallenavn
Mikojan-Gurevitsj MiG-29

**Mikojan-Gurevitsj MiG-29** (NATO-kallenavn: **Fulcrum**) er et russisk to-motors jagerfly. Det ble utviklet tidlig på 1970-tallet og ble satt inn i tjeneste i 1983. Det er fremdeles i bruk i det russiske luftforsvaret samt i flere andre land.

## Utvikling
Utviklingen av MiG-29 (i likhet med Sukhoj Su-27 «Flanker») ble påbegynt som følge av det amerikanske «FX» programmet. FX-programmet førte til de 4. generasjons jetjagerflyene: F-14, F-15, F-16 og F-18. På sovjetisk side ble det i stedet to "familier": MiG-29-familien og Su-27-familien.

MiG-29 skulle være et lett jagerfly, motstykket til F-16, mens Su-27 skulle være motstykket til de tunge, slik som F-14 og F-15.

## Land som bruker eller har brukt MiG-29

Bangladesh, Bulgaria, Cuba, Eritrea, India, Irak, Iran, Jemen, Malaysia, Nord-Korea, Peru, Polen, Romania, Serbia, Slovakia, Syria, Tsjekkia, Tyskland og Ungarn, samt de tidligere sovjetrepublikkene Belarus, Kasakhstan, Moldova, Turkmenistan, Ukraina og Usbekistan.

De moldovske flyene har blitt solgt videre til utlandet. 21 av disse ble solgt til USA for evaluering. Det er antatt at de fleste av disse er skrotet, selv om en rekke av dem er utstilt eller lagret ved flere museer. Tyskland solgte sine til Polen. I 2022 ønsket Polen å overdra sine fly til USA for videre distribusjon til Ukraina, som på det tidspunktet var invadert av Russland.

## Varianter
MiG-29 er blitt oppgradert til flere nye varianter. Disse er blitt kalt MiG-29K, MiG-29M, og MiG-35. Sistnevnte er det kun produsert ett eksemplar av.

## Spesifikasjoner (MiG-29M)

## Referanser


## Se også

## Eksterne lenker
* 
* Fly MiG-29 i Russland
Mikojan-Gurevitsj MiG-31

**Mikojan-Gurevitsj MiG-31** (NATO-kallenavn: **Foxhound**) er en russisk jagerflytype. Den er et høyhastighets avskjæringsfly, og ble konstruert for å erstatte den eldre modellen MiG-25.

## Utvikling

På starten av 1970-tallet ble det klart at den sovjetiske avskjæringsjageren MiG-25 var utdatert i forhold til tilsvarende NATO-fly. En erstatning for denne ble da utviklet, og 16. september 1975 fløy for første gang prototypen til det som senere skulle bli MiG-31. I 1979 ble modellen satt i serieproduksjon, og i 1982 ble den satt i operativ tjeneste. Det første bildet av flyet ble tatt av en norsk pilot over Barentshavet i 1985.

## Beskrivelse

MiG-31 er et tomotors jetfly, med en besetning på to. I tillegg til piloten er det en våpensystemoffiser i baksetet. MiG-31 er 22,69 meter lang, og har et vingespenn på 13,36 meter. Vekten av flyet tomt er 21&nbsp;820&nbsp;kg &ndash; med våpen veier flyet 41&nbsp;000&nbsp;kg. Flyet har et fart på 1&nbsp;500&nbsp;km/t ved havoverflaten, og 2&nbsp;800&nbsp;km/t i marsjhøyde. Det har en rekkevidde på 720&nbsp;km.

MiG-31 er bevæpnet med én 23&nbsp;mm kanon, samt fire missiler av typen Vympel R-33. I tillegg er det plass til en av følgende kombinasjoner: To Bisnovat R-40-missiler, fire Molniya R-60-missiler eller fire Vympel R-77-missiler.

## Produksjon og tjeneste i dag

Omtrent 500 MiG-31 ble produsert før Sovjetunionens fall. Av disse er ca. 300 fortsatt i aktiv tjeneste i det russiske flyvåpenet, i tillegg til 20 som er i kasakhstansk eie.

Etter 1991 opphørte produksjonen av flyet. Dessuten ble det ikke lenger produsert reservedeler til flyet. Mange skvadroner var derfor ikke operative, i 1996 var bare 20 % av flyene i russisk tjeneste klare til strid.

## Spesifikasjoner (MiG-31BM)

## Referanser


## Eksterne lenker
* 

* Data om MiG-31 fra produsenten nettside (engelsk)
* «Federation of American Scientists» om MiG-31 (engelsk, med bildegalleri)
Hamar Ruins

**Hamar Ruins** er en amerikansk fotballklubb fra Hamar. Klubben ble stiftet i 1995 på Hamar, på samme tid som Eidsvoll 1814's. Hamar Ruins har omtrent 50 spillere, fordelt på de fire nivåene U13, U16, U19 og seniorer.
Lagets farger er lilla og hvitt og de spiller sine hjemmekamper på Presterudbanen ved Storhamar.

Hamar Ruins har håvet inn sju NM-gull. I 2002 vant både U16 og U19 Norgesmesterskapet i Amerikansk fotball, i 2004 tok U19 NM-gullet igjen og U19 brakte gullet til Hamar året etter igjen, i 2005 med seier over Oslo Vikings.
I 2006 vant Hamar Ruins U16 NM. I 2007 vant de også finalen, mot Oslo Vikings, og den endte 19-6.

## Eksterne lenker
* Hamar Ruins.no
Hedmarktoppen folkehøyskole

**Hedmarktoppen folkehøyskole** er en kristen folkehøgskole bygd i 1970, eid av Pinsebevegelsen i Norge. Skolen ligger på Hedmarktoppen ved Hamar,  3 km nordvest for Hamar sentrum, ved Furuberget..

Anlegget består av bla. internater, undervisningsbygg og en idrettshall. Fra juni til august drives det sommerhotell og campingplass her. Hedmarkhallen benyttes hele året både til idrett og andre arrangementer. Mjøsradioen sendte som Norges første nærradio fra egen mast på Hedmarktoppen.

## Skolen
Skolens visjoner vektlegger seg på «å tenne, trene og sende!» Skolen ønsker også å vekke et engasjement for «arbeid i Guds rike», for menneskene rundt seg, og for at den enkelte elev skal vokse og modnes til alle livets utfordringer.
Skolen har 130 elevplasser, og har siden oppstarten i 1970 hatt mellom 90 og 130 elever hvert år. Skolen har 15 ansatte, og rektoren er Geir Byberg.

## Fagtilbud
Skolen tilbyr følgende faglinjer: X-sport, musikk, idrett og villmark, kreativ barista/foto, dans, flyt, disippeltrening sport/musikk og lederlinjen foruten fellesfagene, som består av "Aktuelt", kirkekaffe og kor. 

De fleste lørdager har skolen temadager som består av foredrag, eller av og til aktiviteter.  

Skolen tilbyr også valgfag. Da er det mulighet for undervisning i forskjellige temaer, som klatring, dans, jegerprøven, volleyball, kreative kurs og matlaging.

## Fritidstilbud og utlandsturer
Hedmarktoppen folkehøyskole har et omfattende fritidstilbud, med idrettaktiviteter, biljard, bordtennis, musikk, musikk, tur- og trimløyper, eget styrketreningsrom, cellegrupper, ungdomsopplegg i Hamar, Internett, ishockey i Nordlyshallen, med mer.

Skolen tilbyr en 3 – 4 ukers studietur til klassens valgte reisemål, for så å møte resten av skolen i Hawaii for fellesopplegg i 7 – 10 dager.

## Bilder

Fil:Hedmarktoppen.jpg|Hedmarktoppens kafeteria og internatbygg.
Fil:Hedmarkhallen.jpg|Hedmarkhallen
Fil:Hedmarktoppen2.jpg|Hedmarktoppen folkehøyskole og sommerhotell.


## Referanser


## Eksterne lenker
* 
*
Eärendur

**Eärendur** er navnet på flere fiktive personer fra J.R.R. Tolkiens univers:
*Eärendur (andre tideverv) sønn av Tar-Amantil, konge av Númenor
*Eärendur (tredje tideverv) konge av Arnor
=Oslo

***=Oslo*** (også kjent som ***Erlik Oslo***) er et gatemagasin lansert i 2005. Magasinet kommer ut månedlig og er et talerør for sosialt utstøtte, fattige, personer med rusmiddelavhengighet, tilreisende arbeidsløse, og andre vanskeligstilte. Utgiver er Stiftelsen Erlik.

Formålet er at vanskeligstilte kan selge magasinet, mot en fortjeneste på halvparten av utsalgsprisen.  

Magasinet har over 1900 registrerte selgere og ansatte. 

## Historie
*=Oslo* ble startet opp av Per Kristian Lomsdalen, Stian Olderkjær, Vibeke Omberg Glendarren Stewart og Anlov P. Mathiesen  i 2005 etter modell av lignende magasiner i andre land, spesielt *[[The Big Issue]]* i Storbritannia.

Forretningsmodellen bygger på et konsept utviklet i USA og England i slutten av 1980-årene. 

*=Oslo* utvidet til Fredrikstad i juni 2009, Drammen og Buskerud juni 2011 og Vestfold i september 2011. Senere ble disse utgavene slått sammen under navnet =Norge.

### Ansvarlige redaktører
* 2005–2006: Vibeke Omberg
* 2006–2014: Anlov P. Mathiesen
* 2014–2019: Lars Aarønæs
* 2019–: Erlend Paxal

### Månedlige salgstall

Magasinet var en salgsuksess fra oppstarten, og fortsatte den gode utviklingen gjennom utvidelse, verdifulle innblikk i undergrunnsmiljøene og verdifulle bidrag fra selgerne av magasinet. Utviklingen toppet seg med rekordåret 2012. Salget holdet seg meget godt også gjennom 2013, men falt kraftig og er godt og vel enn halvert de siste par årene. 

* 2005: 
* 2006: 
* 2007: 
* 2008: 
* 2009: 
* 2010: 
* 2011: 
* 2012: 
* 2013: 
* 2014: 
* 2015: 
* 2016: 
* 2017: 

## Referanser


## Eksterne lenker
* 
* 
* Aftenposten: «Nytt blad skal gi tiggere verdighet»
* VG Nett: «Bladet har forandra livet mitt»
* Aftenposten: «Vibeke Omberg årets Oslo-borger»
* NRK: «=Oslo blir månedsmagasin»
* ABC Nyheter: «Kronprins Haakon intervjuet i =Oslo»
* TV2: «Kong Harald pryder årets julebok»
* NRK: «=Oslo-prisen til kronprinsparet»
* NRK: «Åpenhjertig Erik 'Myggen' Mykland i =Oslo»
* BA: «=Oslo hindrer gatekrim» 
* TV2: «Dalai Lama intervjuet i gatemagasin»
* Journalisten: «=Oslo-sjef kåret til Årets redaktør»
* INSP: «Anlov Mathiesen: street paper success and future challenges»
* Aftenposten: «Internasjonalt prisdryss» 
* TV2: «=Oslo skifter navn»
* Aftenposten: «Anlov P. Mathiesen nominert til Årets Oslo-borger»
Toleranse (andre betydninger)

**Toleranse** kan bety

*aksept av mennesker med prinsipper som avviker fra ens egne, se toleranse
*tillatt avvik fra en nominell størrelse, se toleranse (teknikk) 
*motstandskraft mot forandring av levevilkår, se toleranse (økologi) 
*organismens tilvenning av en fremmedlig substans, se toleranseutvikling
Gullaug

:*For kvinnenavnet Gullaug, se [[Gudlaug]].*

**Gullaug** er et sted som ligger mellom Lierbyen, Røyken og Drammen i Lier kommune i Buskerud. Da Norsk Sprængstofindustri kjøpte grunnen på Gullaug var det tre gårdsbruk, Søndre, Mellom og Nordre Gullaug på odden ved Drammensfjorden. I dag er det bare husene på Nordre Gullaug som fortsatt står. Geografisk er Gullaug kun området på odden som utgjør Søndre, Mellom og Nordre Gullaug i tillegg til Gullaugkleiva, Kvernbakken, Kvernsletta, Jordet og 7 Eleven/Kiwi. På folkemunne blir Gullaug brukt om skolekretesen til Gullaug skole. Den utgjør området fra Lierkroa i nord, Lahell i sør, Amtmannssvingen i vest og Spikkestad i øst.

Europavei 134 passer forbi Gullaug, med forbindelse til E18 og E6.

Gullaug var stoppested på gamle Drammenbanen via Spikkestad og Lierbyen fram til Lieråsen tunnelen ble åpnet i 1973, se Gullaug holdeplass. Dyno fortsatte driften av banen fra Spikkestad fram til tunnelen ved Gullaugkleiva i en periode for lasting og lossing ifm med produksjon av sprengstoff.

Gullaug hadde eget postkontor på 1980-tallet. Det var et brakkebygg som var plassert omtrent der gjennvinningsstasjonen er i dag. Postkontoret ble nedlagt en periode inntil Kiwi Gullaug fikk post i butikk.

Store deler av bebyggelsen på Gullaug er oppført i forbindelse med Norsk Sprængstofindustris (Dyno) tidligere anlegg på Gullaug. I 2001 begynte byggingen av Engersand Havn, noe som har medført betydelig befolkningsvekst, boligprisøkning og reduksjon av vegetasjon. Den forrige, store boligbebyggelsen ble anlagt fra midten av 1960-tallet med Sørumlia, fra midten av 1970-tallet med Linneslia og på 1990-tallet med omlegging av Kvernbakken og kobling mot Gullaugkleiva med fortetting i eldre områder og bygging i nye områder. Sørumlia er skilt ut fra Sørumgårdene og Linneslia fra Søndre Linnes gård (gnr. 112, bnr. 1).

## Se også
*Linnesstranda naturreservat
*Gilhusodden

## Referanser
Solvang og Smeby

:*For eiendommen *Smeby* i Bagn, se [[Bagnsmoen]]*

**Smeby og Solvang** er to bydeler om lag to kilometer nord for Hamar sentrum, hvorav Solvang ligger nærmest. Bydelene er vokst sammen og har felles velforening, Smeby og Solvang vel. Frem til kommunesammenslåingen i 1992 lå Smeby og Solvang i Vang kommune.

## Landemerker
Både Solvang barneskole og Solvang barnehage ligger i tettstedet. Sistnevnte holder til i gamle Smeby park, som har gitt navn til Parkvegen, i dag Lekeparkvegen. Elevene fra Solvang barneskole sokner til Børstad ungdomsskole.

Fotballaget Vang spiller sine hjemmekamper på Vang gras.

Hamar flyplass, Stafsberg ligger i utkanten av tettstedene, mot grensen til Ringsaker.

## Kjente innbyggere
* Jørn Kolsrud, kjent for rollen som *Bowler* i NRKs barneprogram Kykelikokos.
* Odd Aspeli, tidligere ordfører i Hamar og Vang
Amur oblast

**Amur oblast** er en oblast i Sørøst-Russland. Den grenser til Sakha i nord, Khabarovsk kraj og Den jødiske autonome oblast i øst, Kina i sør og Zabajkalskij kraj i vest. Oblasten ligger ca. 8&nbsp;000&nbsp;km øst for Moskva ved breddene av elvene Amur og Zeja.

## Guvernører

* 1991 — Albert Krivtsjenko
* 1993 — Aleksandr Surat
* 1993 — Vladimir Polevanov
* 1994 — Vladimir Dyachenko
* 1996 — Jurij Lyasjko
* 1997 — Anatolij Belonogov
* 2001 — Leonid Korotkov
* 2007 — Nikolaj Kolesov
* 2008 — Oleg Kozhemyako
* 2015 — Alexander Kozlov
* 2018 — Vasilij Orlov

## Referanser


## Eksterne lenker
*
Per Holth

**Per Holth** (født 24. desember 1956) er norsk psykolog. Han er professor i atferdsanalyse ved OsloMet--storbyuniversitetet, tidligere faglig leder ved Senter for tidligintervensjon, forsker ved Statens institutt for rusmiddelforskning og ved Atferdssenteret: Senter for studier av problematferd og innovativ praksis i Oslo. 

Holth, som ble dr. psychol ved Universitetet i Oslo i 2000, har særlig arbeidet med læringspsykologi, og har publisert en rekke vitenskapelige artikler i norske og internasjonale tidsskrifter. Han er eller har vært redaksjonsmedlem i flere internasjonale vitenskapelige tidsskrifter. https://www.oslomet.no/om/ansatt/pholth/ 

Per Holth er bosatt i Drøbak. Han er broren til modist Gerd Holth og lege Rolf Holth.
V6-motor

En **V6-motor** er en stempelmotor med seks sylindre i en V-form. Etter rekke-fireren er V6 den mest populære motoren i moderne biler. En V6-motor er kompakt og passer derfor godt i dagens forhjulsdrevne biler.

Den første V6-motoren ble introdusert av Lancia i 1950, med bilmodellen Lancia Aurelia, og så fort dette ble lagt merke til av andre bilfabrikanter kom andre V6-motorer til. Motortypen ble stadig mer utbredt, og kan sies å ha fått sitt gjennombrudd etter introduksjonen av Buick Special i 1962. Bilmodellen var ingen stor suksess, men motoren ble den første masseproduserte V6-motoren.
510 f.Kr.

## Begivenheter
*Romerske republikk opprettet

## Fødsler
* Kimon, athensk strategos (d. 450 f.Kr.)

## Dødsfall
De fire Wang

**De fire Wang** (kinesisk: 四王; pinyin: *Sì Wáng*; Wade–Giles: *Szu Wang*) var for kinesiske landskapsmalere på 1600-tallet som alle hadde det utbredte familienavnet **Wang**.

De var:  

* Wáng Shímǐn (1592–1680)
* Wáng Jiàn (1598–1677)
* Wáng Huī (1632–1717)
* Wáng Yuánqí (1642–1715)

De regnes til en gruppe malere som går under tilnavnet *«[[de seks klassiske mesterne]]»* og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555&ndash;1636) i hans teori om *de nordlige og sørlige malerskoler*.
Ernst Rolf

**Ernst Ragnar Johansson**, kjent som **Ernst Rolf**, (født 20. januar 1891 i Falun, død 25. desember 1932 i Stockholm) var en svensk revyskuespiller og sanger.

Fra barnsben av var Ernst Rolf glad i å synge og opptre, og i 1907 reiste han på en suksessfull turné rundt i Sverige som sanger og skuespiller. I 1910 spilte han for første gang inn en plate; han spilte totalt inn 851 i sin karriere. Han fikk også etter hvert roller i et par filmer. Det var imidlertid på scenen at Ernst Rolf nøt sin største suksess, og han var uhyre populær både i Sverige og Norge under 1910- og 1920-tallet. Sommeren 1923 gjestet han Kristiania i revyen *Lykkeland* på Casino teater (i Stortingsgata 16), som ble en stor triumf. August Schønemann spilte med ham i denne revyen.

Ernst Rolf hadde et stadig vekslende humør, og dårlig helse tvang ham ofte til i lange perioder å måtte ta pauser fra virksomheten sin. I 1932 forsøkte Ernst Rolf å begå selvmord ved drukning, men han lyktes ikke. Han pådro seg uansett lungebetennelse, og som følge av det døde han 25. desember samme år, bare 41 år gammel. Da hans ektefelle Tutta Rolf ville heve den livsforsikringen han hadde tegnet, bedømte Högsta domstolen at Ernst Rolf ikke døde som følge av selvmord og påla forsikringsselskapet å utbetale forsikringssummen på  kroner med renter til Tutta Rolf.

TV-serien *[[Lykkeland (TV-serie 1983)|Lykkeland]]* (1984) tok for seg Ernst Rolfs liv. Hans Josefsson hadde rollen som Rolf. TV-serien i tre deler ble sendt på NRK med start i desember 1983 og i SVT i januar 1984.

### Filmografi
* 1919 – *Åh, i morron kväll …*
* 1925 – *Styrman Karlssons flammor*
* 1932 – *Hans livs match*
* 1932 – *Rolfexpressen*

### Kjente sanger (utvalg)
* 1920 – «Ju mer vi är tillsammans»
* 1923 – «Bättre och bättre dag för dag»
* 1927 – «De' ä' grabben med chokla' i»
* 1928 - «Öckerövalsen»
* 1928 - «Riala-jazzen»
* 1931 - «Ensam på en krog i Hamburg»

### Revyer (utvalg)
* 1920 – *Kvinnan du gav mig*
* 1921 – *Bolsjevikdiamanten* (Intima teatern)
* 1924 - *Rolfsrevyn* (Oscarsteatern)
* 1924 – *Lyckolandsrevyn (Lyckolandet)*
* 1925 – *Leve kvinnan*
* 1927 – *Rolf-Revyn*
* 1928 – *Rolfs Jubileumsrevy*
* 1930 – *Rolfs Revy*
* 1931 – *Rolfs Revy av Karl Gerhard*
* 1932 – *Rolfexpressen ut i det blå*

## Referanser


## Eksterne lenker
* 
* 
* 
* riksarkivet.se/sbl: Ernst Rolf (sv)
Kvitsøy kringkaster

**Kvitsøy kringkaster** var et kringkastingsanlegg bygget i 1981-1982 på Kvitsøy utenfor Stavanger. Anlegget ble bygget for å erstatte mellombølgesenderen Stavanger radio på Ullandhaug og kortbølgesenderne ved Fredrikstad kringkaster.
Anlegget hadde blant annet en 1200&nbsp;kW mellombølgesender. Senderanlegget var etter bygging det kraftigste i Nord-Europa. I tillegg kom flere 500&nbsp;kW kortbølgesendere for utsending av kringkastingssendinger til sjøfolk og nordmenn i utlandet, den såkalte utenlandssendingen til NRK.

## Mellombølge
Antennemasten for mellombølgen var ca. 115 meter høy. Anlegget ble plassert like ved havet fordi radiobølger ledes godt over og gjennom havvann. En ulempe med plasseringen er værforholdene ved Nordsjøen, med stormer og mye regn. Under slike forhold ruster installasjonene fort. I tillegg kunne det det være problematisk å opprettholde en stabil strømforsyning.  Anlegget kunne bruke opp til fire ganger så mye strøm som resten av øysamfunnet til sammen. Derfor ble det lagt to sjøkabler for strøm som sikring mot strømavbrudd. Ved ett tilfelle ble det brudd på begge kablene, og en måtte benytte strømaggregat.

Mellombølgefrekvensen er 1&nbsp;314&nbsp;kHz.

Det later til at mellombølgesenderen ble slukket i all stillhet i slutten av juni 2006.

## Kortbølge
Kortbølgeanlegget avløste delvis Fredrikstad kringkaster, men dekte ikke alle senderretninger. Mot slutten av 1980-årene ble Sveio kringkaster nord for Haugesund bygget. Sveio dekte de manglende senderretningene og Fredrikstad kringkaster ble nedlagt.

I desember 2011 ble det meldt at antennene skal rives. 
http://www.aftenbladet.no/lokalt/ryfylke/Radiomastene-p-Kvitsy-forsvinner-2901428.html 

Den 30. mai 2012 begynte rivingen av kringkasteren.

## Eksterne lenker

* Bilde og tekniske detaljer www.waniewski.de
* RADIO NORWAY INTERNATIONAL 1938-2003
* Bernt Erfjord: Norske Kringkastingssendere
* Oversikt over Norske Kringkastere utarbeidet ved samarbeid mellom DX-Listeners' Club (DXLC) og Just N. Qvigstad
Wang Hui

**Wáng Huī**, også kalt **Tzu Shi-ku**, (født 1632 i Changshu i provinsen Jiangsu i Kina, død 1717 samme sted) var en ledende kinesisk landskapsmaler, og den best kjente av de fire Wang, en gruppe malere med samme utbredte familienavn. 

De regnes alle til en gruppe malere som går under tilnavnet *«[[de seks klassiske mesterne]]»* og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555–1636) i hans teori om *de nordlige og sørlige malerskoler*.

Wang Hui begynte å male i ung alder, og lot seg inspirere av verkene av Huang Gongwang (1269–1354), en berømt landskapsmaler. Senere ble han introdusert av Wáng Jiàn til den store Wáng Shímǐn. Under disse to eldre Wang-malernes ledelse fikk han anledning til å fordype seg i en rekke samlinger av mesterverker fra flere dynastier, og han reiste meget omkring i landet sammen med Wang Shimin. 

Sammen med Wu Li ble han en berømt eksponent for det som ble kalt «Yushan-skolen» innen landskapsmalerkunsten. Han ble også en nær venn av maleren Yun Shouping, en annen av «de seks mesterne».  

## Referanser


## Litteratur
* Matthias Reichert: *Literatenmaler der Qing-Zeit*. S. 246f  i: Lothar Ledderose (utg.): *Palastmuseum Peking. Schätze aus der Verbotenen Stadt*. Insel Verlag. Frankfurt am Main. 1985. ISBN 3-458-14266-5

## Eksterne lenker
* metmuseum.org
Diadem

**Diadem** er en betegnelse for utsmykkede hodeplagg som har form som ringer eller kranser som settes på hodet. Diademer var opprinnelig en form for krone, nærmere bestemt et dekorativt pannebånd båret av monarker og andre som et kongelig merke. I Vesten ble det gjort populært av Aleksander den store etter persisk forbilde, og gjenopptatt av Konstantin den store. Fra å være et maskulint herskersymbol er det i moderne tid benyttet hovedsakelig av kvinner ved spesielle anledninger, og har ofte form som en halvsirkel som er åpen bak på hodet. En krone kan ses som en videreutvikling av et diadem.

## Bakgrunn

Ordet stammer fra det greske διάδημα, *diádēma*, «bånd» eller «pannebånd», avledet fra διαδέω, *diadéō*, «binde omkring», «binde fast». Begrepet refererte opprinnelig til et broderte, hvitt silkebånd som ender i en knute og to frynsede strimler ofte drapert over skuldrene, og som ble benyttet om hodet til en hersker for å betegne hans autoritet. Slike bånd ble også brukt til å krone seirende idrettsutøvere i viktige idrettsspill i antikken. Den ble senere påført en metallkrone, vanligvis i en sirkulær form som et pannebånd. For eksempel var kronen som ble båret av dronning Juliana av Nederland et diadem. Oldtidens keltere ble antatt å ha brukt en tynn, semioval gullplate kalt et *sinn* som et diadem. Noen av de tidligste eksemplene på denne typen av krone finnes også i oldtidens Egypt, fra den enkle typen av tekstil til den mer forseggjorte typen gjort av metall, og senere også i den egeiske verden.

Et diadem er også et smykkepynt i form av en halvkrone, båret av kvinner og plassert over pannen (i denne forstand også kalt tiara). I noen samfunn kan det være en krans som bæres rundt hodet. De gamle perserne hadde på seg en høy og oppreist kongelig tiara omkranset av et diadem. Hera, dronningen av de greske gudene, bar en gyllen krone kalt diademet.

Statuen av «prestekongen» som ble framstilt i Induskulturen (ca.  3300 – ca.  1300 f.Kr.) bar på seg et pannebånd som muligens kan forstås som et diadem.

I forlengelsen kan «diadem» brukes generelt for et emblem av kongelig makt eller verdighet. Den romerske keiserens hoderegalier båret fra omtrentlig Diokletians tid og framover, beskrives som et diadem i de opprinnelige kildene. Det var denne gjenstanden general Odovakar ga tilbake til keiser Zenon, keiser av Østromerriket, etter hans utvisning av usurpatoren Romulus Augustus fra Roma i 476 e.Kr.

## Referanser


## Eksterne lenker
*
* Diadem hos *Livius.org*
* Diadem hos *Everything2.com*
Tutta Rolf

**Jenny Rolf**, kjent som **Tutta Rolf**, (født **Solveig Jenny Berntzen**, 1907–1994) var en norsk sanger, skuespiller og revyartist som virket i Sverige og USA.

## Biografi
Hun debuterte som revyartist i Kristiania (dagens Oslo) i 1923, og ble i 1928 lansert i Sverige av Ernst Rolf, som hun giftet seg med i 1930. I 1930-årene ble hun filmstjerne og hadde i 1935 to roller i Hollywood. Hun medvirket dessuten i revyer av Ernst Rolf, Karl Gerhard og Kar de Mumma.

Tutta Rolf ble hyllet som skuespillerinne i flere filmer, blant annet *[[Kärlek och kassabrist]]*, *[[En stille flirt]]* og *[[Sara lär sig folkvett]]*.

Hun spilte også Ofelia mot Gösta Ekman d.e. i *[[Hamlet]]* på Vasateatern i 1934 og hadde suksesser med sanger som *Nu ska vi opp, opp, opp*, *En sjöman till häst är ingenting*, *Den stora, stora, stora, stora kärleken*  og *En stilla flirt*.

Tutta Rolfs ektemann Ernst døde i 1932 etter å ha avbrutt et forsøk på å drukne seg. Han pådro seg lungebetennelse etter sitt møte med det kalde vannet og døde. Da Tutta Rolf deretter ville heve den livsforsikringen han hadde tegnet, bedømte Högsta domstolen at Ernst Rolf ikke døde som følge av selvmord og påla forsikringsselskapet å utbetale forsikringsvilkår på  med renter til Tutta Rolf. Med Ernst Rolf fikk hun sønnen Tom Rolf (1931–2014), som ble en fremgangsrik filmklipper i Hollywood. 

Hun giftet seg i 1936 med Jack Donohue og fikk med ham datteren Jill Donohue, født 1940. Ekteskapet ble oppløst i 1950.
 
Den siste ektemaken var den svenske skuespilleren Hasse Ekman som hun giftet seg med i 1953. I 1964 flyttet paret til Spanias solkyst der de bodde sammen i et hus i Benalmadena frem til de separerte seg i 1972. Ekteskapet med Hasse Ekman ble oppløst i 1974.

Tutta Rolf flyttet senere til USA for å være nær sine barn og ble der resten av sitt liv.

## Filmografi (utvalg)

* 1932 – *Kärlek och kassabrist*
* 1932 – *[[Vi som går köksvägen]]*
* 1932 – *[[Lyckans gullgossar]]*
* 1933 – *[[Den kjære familie]]* (Kära släkten)
* 1934 – *[[Fasters millioner]]* 
* 1934 – *[[En stille flirt]]* / *[[En stilla flirt]]*
* 1935 – *[[Under falsk flagg (film 1935)|Under falsk flagg]]* 
* 1935 – *[[Dressed to Thrill|Dressed to thrill]]*
* 1935 – *[[Swedenhielms (film fra 1935)|Swedenhielms]]*
* 1936 – *[[Eventyret]]* (originaltittel: *Äventyret*)
* 1937 – *[[Sara lærer seg folkevett]] (originaltittel: Sara lär sig folkvett*
* 1938 – *Den stora kärleken* 
* 1938 – *[[Dollar (film)|Dollar]]*
* 1939 – *[[Forandring fryder (film)|Forandring fryder]]* (Ombyte förnöjer)
* 1939 – *[[Valfångare]]*
* 1963 – *Hatten eller Trollkarlens melodier* (TV)

## Referanser


## Eksterne lenker
* 
* 
*